Einhart Lorenz

Einhart Lorenz (født 17. februar 1940 i Tyskland) er en tysk-norsk historiker bosatt i Oslo siden 1965. Han studerte statsvitenskap, sosiologi, og psykologi i Vest-Berlin, og tok doktorgrad ved Universitetet i Hannover 1978. Han var professor for moderne europeisk historie ved Universitetet i Oslo fra 1996.


== Bakgrunn ==
Lorens vokste opp og studerte i Vest-Berlin. I 1965 kom han som stipendiat til Norge og ble norsk statsborger i 1978. Lorenz var tilknyttet Pax forlag i perioden 1968–1976. I 1976 var han initiativtaker og redaktør for Tidsskrift for arbeiderbevegelsens historie, i 1978–1980 var han vitenskapelig assistent for nordisk historie ved Universitetet i Kiel. Fra 1985 var han arkivar, senere nestleder ved Arbeiderbevegelsens Arkiv Oslo, 1987–1988 professorvikar i nordisk historie ved Universitetet i Kiel.


== Professor i Oslo ==
Fra 1996 til 2010 var Lorenz professor i moderne europeisk historie ved Universitetet i Oslo, 1999–2000 dessuten første Heinrich Steffens-gjesteprofessor ved Humboldt-Universität zu Berlin. Han var styremedlem i Gesellschaft für Exilforschung (2000–2009), i Senter for studier av Holocaust og livssynsminoriteter i Oslo (2002–2009) og medlem i den tyske Bundeskanzler-Willy-Brandt-Stiftungs internasjonale råd (2008-2018) og medlem av HL-senterets styre  2001-2009. Han har forsket, publisert og undervist særlig innen antisemittismens og jødenes historie, arbeiderbevegelsens historie, eksil i det 20. århundre og høyrepopulisme. Lorenz har også vært ansvarlig for to bind av Willy-Brandt-utgaven («Berliner Ausgabe»).


== Priser og utmerkelser ==
Lorenz ble i 2003 tildelt Willy-Brandt-prisen med begrunnelsen: «Professor Einhart Lorenz har med sine Willy Brandt-biografier bidratt vesentlig til forskningen omkring Willy Brandts politiske liv. Med sitt verk har han formidlet omfattende kunnskap om Willy Brandt og Tysklands og Norges historie i begge land».
I 2015 ble han tildelt Den norske historiske foreningens Sverre Steen-pris for fremragende historieformidling.


== Bibliografi ==
Arbeiderbevegelsens historie (2 bind, Oslo 1972, 1974)
Norwegische Arbeiterbewegung und Kommunistische Internationale 1919-1930 (Oslo 1978)
Samefolket i historien (Oslo 1981)
Det er ingen sak å få partiet lite. NKP 1923-1931 (Oslo 1983)
Willy Brandt in Norwegen. Die Jahre des Exils 1933 bis 1940 (Kiel 1989, norsk utgave: Oslo 1989)
Exil in Norwegen. Lebensbedingungen und Arbeit deutschsprachiger Flüchtlinge 1933-1943 (Baden-Baden 1992)
Mehr als Willy Brandt. Die SAP im skandinavischen Exil (Frankfurt 1997) ISBN 3-631-31428-0
Veien mot Holocaust (Oslo 2002) ISBN 82-530-2566-1
Jødehat. Antisemittismens historie fra antikken til i dag (sammen med Izabela Dahl, Trond Berg Eriksen og Håkon Harket) (Oslo 2005, svensk utgave 2008, portugisisk utgave 2010)
 Leirene (Oslo 2007) ISBN 978-82-997503-3-2
Jødisk motstand og andre reaksjoner på Holocaust (sammen med Lynn Feinberg) (Oslo 2007) ISBN 978-82-997503-1-8
Jødene i Polen (sammen med Izabela Dahl) (Oslo 2008) ISBN 978-82-997503-7-0
Jødisk historie, kultur og identiteter (Oslo 2011) ISBN 978-82-92988-02-2
Willy Brandt. Deutscher - Europäer - Weltbürger (Stuttgart 2012) ISBN 978-3-17-021245-9
Willy Brandt et politisk liv (Oslo 2013) ISBN 9788282260329Utgiver/redaktør av
Norsk sosialisme i dokumenter, Pax, 1970
Karl Marx: Verker i utvalg, 7 bind [sammen med Jon Elster] (Oslo 1970 f.]
Georg Büchner: Samlede verker (Oslo 1973)
Willy Brandt: Skrifter fra eksilåra i Norge (Oslo 1993) ISBN 82-002-1179-7
Forschung zur Arbeiterschaft und Arbeiterbewegung in Norwegen (Bochum 1997)
Ein sehr trübes Kapitel? Hitlerflüchtlinge im nordeuropäischen Exil 1933 bis 1950 (Hamburg 1998)
Perspektiven aus den Exiljahren (Berlin 2000)
Bind 1 og 2 av Willy Brandt-utgaven ("Berliner Ausgabe", Bonn 2000, 2002)
Willy Brandt: Die Kriegsziele der Grossmächte und das neue Europa (Bonn 2018) ISBN 987-3-8012-0535-5


== Referanser ==


== Eksterne lenker ==
(no) Publikasjoner av Einhart Lorenz i BIBSYS
(no) Publikasjoner av Einhart Lorenz i forskningsdokumentasjonssystemet CRIStin
Institutt for arkeologi, konservering og historiske studier ved UiO